19.7.2007 Jurnalul Oficial al Uniunii Europene L 187/5 REGULAMENTUL (CE) NR. 847/2007 AL COMISIEI din 18 iulie 2007 de punere în aplicare a Regulamentului (CE) nr. 808/2004 al Parlamentului European și al Consiliului privind statisticile comunitare referitoare la societatea informațională (Text cu relevanță pentru SEE) COMISIA COMUNITĂȚILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 808/2004 al Parla- mentului European şi al Consiliului din 21 aprilie 2004 privind statisticile comunitare referitoare la societatea informa- țională, în special articolul 8 ()), întrucât: (1) Regulamentul (CE) nr. 808/2004 a stabilit un cadru comun pentru producerea sistematică a statisticilor comunitare referitoare la societatea informațională. (2) În conformitate cu articolul 8 alineatul (1) din Regula- mentul (CE) nr. 808/2004, sunt necesare măsuri de punere în aplicare în vederea determinării datelor care trebuie comunicate pentru pregătirea statisticilor definite la articolele 3 și 4 din regulamentul respectiv și a fixării termenelor limită pentru transmiterea acestora. (3)  Măsurile prevăzute în prezentul regulament sunt conforme cu avizul Comitetului pentru programul statistic, instituit prin Decizia 89/382/CEE, Euratom a Consiliului (2), ADOPTĂ PREZENTUL REGULAMENT: Articolul 1 Datele care trebuie transmise pentru producerea statisticilor comunitare referitoare la societatea informațională, astfel cum este prevăzut la articolul 3 alineatul (2) și articolul 4 din Regu- lamentul (CE) nr. 808/2004, sunt specificate în anexele I şi II la prezentul regulament. Articolul 2 Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 18 iulie 2007. () JO L 143, 30.4.2004, p. 49. Regulament, astfel cum a fost modificat prin Regulamentul (CE) nr. 1893/2006 (O L 393, 30.12.2005, p. 1). Pentru Comisie Joaquin ALMUNIA Membru al Comisiei () JO L 181, 28.6.1989, p. 47.